ഒളിമ്ബിക്സ് മെഡലുമായി അക്സല്സണെത്തി, ദുബൈക്ക് നന്ദി പറയാന് ദുബൈ: ഒളിമ്ബിക്സ് ബാഡ്മിന്റണ് സ്വര്ണമെഡല് ജേതാവ് വിക്ടര് അക്സല്സന് മെഡല് നേട്ടം ആഘോഷിക്കാന് ദുബൈയില് എത്തി.ദുബൈയില് പരിശീലന സൗകര്യം ഒരുക്കിയതിന് നന്ദി പറയാന് കൂടിയാണ് ഡെന്മാര്ക്ക് താരമായ അക്സല്സണ് എത്തിയത്. മെഡല് കിട്ടിയപ്പോള് തന്നെ ആഘോഷം ദുൈബയില് നടത്തുമെന്ന് അദ്ദേഹം പ്രഖ്യാപിച്ചിരുന്നു. ദുബൈ സ്പോര്ട്സ് കോംപ്ലക്സില് എത്തിയ അദ്ദേഹം തെന്റ പരിശീലനത്തിനൊപ്പം ജീവിതവും ദുബൈയിലേക്ക് മാറ്റാന് ആലോചിക്കുന്നതായും വെളിപ്പെടുത്തി. ഒളിമ്ബിക്സ് മെഡലിെന്റ രൂപത്തിലുള്ള കേക്ക് മുറിച്ചാണ് ആഘോഷിച്ചത്. ഒളിമ്ബിക്സ് മെഡല് നേട്ടം ആഘോഷിക്കാനാണ് താന് ഇവിടെയെത്തിയതെന്ന് അക്സല്സണ് പറഞ്ഞു. എല്ലായ്പോഴും പൂര്ണ പിന്തുണ നല്കുന്നവരാണ് ഇവിടെയുള്ളത്. ഈ മെഡല് നേട്ടത്തിന് ദുബൈ സ്പോര്ട്സ് കൗണ്സിലിനും നാദല് ഷെബ സ്പോര്ട്സ് കോംപ്ലക്സിനും നന്ദി പറയുന്നു. പരിശീലനത്തിനൊപ്പം ജീവിതവും ആസ്വദിക്കാന് പറ്റിയ സ്ഥലമാണ് ദുബൈ. 2015ലാണ് ആദ്യമായി ഇവിടെ എത്തിയത്. അന്ന് ബി.ഡബ്ലിയു.എഫ് സൂപ്പര് സീരീസിെന്റ ഫൈനലില് കയറി. 2016ലും 17ലും ഹംദാന് സ്പോര്ട്സ് ക്ലബില് നടത്തിയ പരിശീലനത്തിെന്റ ഫലമായാണ് സൂപ്പര് സീരിസ് കിരീടങ്ങള് നേടിയത്. അതിനാല് ദുബൈ എനിക്ക് വളരെ പ്രിയപ്പെട്ടതാണ്. എത്രത്തോളം പ്രഫഷനലാണ് ദുബൈ എന്നത് ആദ്യ വരവില് തന്നെ മനസ്സിലായി. അതിനാലാണ് വീണ്ടും വീണ്ടും എത്തിത്. പരിശീലനത്തില് നൂറു ശതമാനവും ശ്രദ്ധകേന്ദ്രീകരിക്കാന് ഇവിടെ കഴിയും. അതിനാല്, കോര്ട്ടിന് പുറത്തുള്ള ജീവിതത്തിെന്റ കൂടുതല് സമയവും ദുബൈയില് ചെലവഴിക്കാന് ആഗ്രഹിക്കുന്നുവെന്നും അദ്ദേഹം കൂട്ടിചേര്ത്തു. ദുബൈ സ്പോര്ട്സ് കൗണ്സില് സെക്രട്ടറി ജനറല് സഈദ് ഹരെബ്, അസിസ്റ്റന്റ് സെക്രട്ടറി ജനറല് നാസര് അമന് അല് റഹ്മ തുടങ്ങിയവര് ചേര്ന്ന് സ്വീകരിച്ചു. 1996ന് ശേഷം ആദ്യമായാണ് ഏഷ്യക്ക് പുറത്തുള്ള പുരുഷതാരം ഒളിമ്ബിക്സ് ബാഡ്മിന്റണില് ജേതാവാകുന്നത്. വിജയിച്ചയുടന് ദുബൈ സ്പോര്ട്സ് കൗണ്സിലിന് നന്ദി അറിയിച്ച് സന്ദേശം അയച്ചിരുന്നു. ആറ് വര്ഷമായി ദുബൈയിലാണ് പരിശീലനം. ഒളിമ്ബിക്സിന് മുന്നോടിയായി നിരവധി ടീമുകളാണ് ദുബൈയിലെത്തി പരിശീലനം നടത്തിയത്. അടുത്തകാലത്ത് 50ഓളം ടീമുകള് എത്തിയെന്നാണ് കണക്ക്. പലരും മികച്ച പ്രകടനം നടത്തി. എമിറേറ്റ്സുമായി കരാറൊപ്പിട്ട തദേജ് പൊഗാകറാണ് സൈക്ലിങ്ങില് ചാമ്ബ്യനായത്. യു.എ.ഇ വേള്ഡ് ടൂറിലെയും ചാമ്ബ്യനായിരുന്നു പൊഗാകര്. നീന്തല്, പെന്റാത്തലണ്, സൈക്ലിങ്, ടെന്നിസ്, ഫുട്ബാള്, ബാഡ്മിന്റണ് ടീമുകളെല്ലാം യു.എ.ഇയില് എത്തി പരിശീലനം നടത്തിയിരുന്നു.